ИРАК ӘСКЕРІ ИМ ШЕПТЕРІН ШАБУЫЛДАУДА
"ИРАК ӘСКЕРІ ИМ ШЕПТЕРІН ШАБУЫЛДАУДА" | "https://abai.kz/post/42932"
TITLE: ИРАК ӘСКЕРІ ИМ ШЕПТЕРІН ШАБУЫЛДАУДА
URL: https://abai.kz/post/42932
META: "ИРАК ӘСКЕРІ ИМ ШЕПТЕРІН ШАБУЫЛДАУДА" | "https://abai.kz/post/42932"
DATE: 23.12.2015
AUTHOR(s): Абай-Ақпарат
TOTAL WORDS: 105
TEXT: Ирак әскері «Ислам мемлекеті» экстремистік тобы содырларының қолындағы Рамади қаласының орталық бөлігін жаулап алу мақсатында шабуылға көшті. Террорға қарсы бөлімдердің арнайы өкілі Сабах аль-Нумани бүгін Ирак әскерінің Рамадидың орталығындағы үкіметтік ғимараттарға қарай жақындағанын хабарлады. Нуманидің мәліметінше, ұрыс осы ғимараттармен көрші аудандарда да жүріп жатыр, Ирак авиациясы әуеден қолдау көрсетуде. Бағдадтан жүздеген шақырым жерде орналасқан Рамадиды босату операциясы қалаға баратын жолдарға бақылау орнатуға тырысқан бірнеше ай бойғы ұмтылыс жүзеге асқан соң, желтоқсанның басында басталды. Анбар провинциясының әкімшілік орталығы Рамадидың мамыр айында содырлардың қолына өтуі, Ирак үкіметі үшін ең ірі жеңіліс болған еді. Ирак арнайы қызмет орындарының дерегінше, Рамадидағы ИМ содырларының саны 250-ден 300-ге дейін жетеді. Абай-ақпарат
